CELEX: 62021TN0238
Language: mt
Date: 2021-05-04 00:00:00
Title: Kawża T-238/21: Rikors ippreżentat fl-4 ta’ Mejju 2021 – Ryanair vs Il-Kummissjoni

21.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 242/54
            
         
      Rikors ippreżentat fl-4 ta’ Mejju 2021 – Ryanair vs Il-Kummissjoni
      (Kawża T-238/21)
      (2021/C 242/77)
      Lingwa tal-kawża: l-Ingliż
      
         Partijiet
      
      
         Rikorrent: Ryanair DAC (Swords, l-Irlanda) (rappreżentanti: E. Vahida, F-C. Laprévote, V. Blanc, S. Rating u I. Metaxas-Maranghidis, lawyers)
      
         Konvenut: Il-Kummissjoni Ewropea
      
         Talbiet
      
      Ir-rikorrenti iitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-konvenuta tas-17 ta’ Awwissu 2020 dwar l-għajnuna mill-Istat SA.57543 – id-Danimarka u SA.58342 – l-Isvezja – COVID-19: Rikapitalizzazzjoni ta’ SAS AB (1); u
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv ibbażat fuq l-allegazzjoni li l-konvenuta applikat b’mod żbaljat il-“Qafas Temporanju għal miżuri ta’ għajnuna mill-Istat biex jingħata sostenn lill-ekonomija matul it-tifqigħa preżenti tal-COVID-19” u l-Artikolu 107(3) (b) TFUE meta ddeċidiet li SAS AB hija eliġibbli għall-għajnuna u meta naqset milli tevalwa jekk kinux jeżistu miżuri iktar xierqa u li joħolqu inqas distorsjoni, minbarra r-rikapitalizzazzjoni. Ir-rikorrenti tilmenta wkoll li l-konvenuta applikat b’mod żbaljat il-“Qafas Temporanju għal miżuri ta’ għajnuna mill-Istat biex jingħata sostenn lill-ekonomija matul it-tifqigħa preżenti tal-COVID-19” u l-Artikolu 107(3) (b) TFUE meta ddeċidiet li l-ammont tar-rikapitalizzazzjoni kien proporzjonat, meta naqset milli tapplika kundizzjonijiet xierqa għall-ħruġ tal-Istat, u meta naqset milli tevalwa b’mod xieraq is-setgħa sinjifikattiva tal-benefiċjarju fis-suq u milli tapplika r-rimedji korrispondenti, meta naqset milli tevita espansjoni kummerċjali aggressiva, bil-ksur tal-obbligu tagħha li tibbilanċja l-effetti benefiċi tal-għajnuna mal-effetti negattivi tagħha fuq il-kundizzjonijiet tal-kummerċ u fuq iż-żamma ta’ kompetizzjoni mhux distorta (jiġifieri t-“test tal-ibbilanċjar”), u, fl-aħħar nett, meta talbet il-preżentazzjoni tardiva ta’ pjan ta’ ristrutturazzjoni.
               
            
                  2.
               
               
                  It-tieni motiv ibbażat fuq l-allegazzjoni li l-konvenuta kisret dispożizzjonijiet speċifiċi tat-TFUE u tal-prinċipji ġenerali tad-dritt tal-Unjoni Ewropea li fuqhom hija bbażata l-liberalizzazzjoni tat-trasport bl-ajru fl-UE sa mill-aħħar tas-snin tmenin (jiġifieri, in-nondiskriminazzjoni, il-libertà li jiġu pprovduti servizzi – applikati għat-trasport bl-ajru permezz tar-Regolament (KE) Nru 1008/2008 (2) – u l-libertà ta’ stabbiliment).
               
            
                  3.
               
               
                  It-tielet motiv ibbażat fuq l-allegazzjoni li l-konvenuta naqset milli tibda’ proċedura formali ta’ investigazzjoni minkejja diffikultajiet serji u kisret id-drittijiet proċedurali tar-rikorrenti.
               
            
                  4.
               
               
                  Ir-raba’ motiv ibbażat fuq l-allegazzjoni li l-konvenuta kisret id-dmir ta’ motivazzjoni tagħha.
               
            
         (1)  ĠU 2021 C 50, p. 3 sa 5.
      
         (2)  Regolament (KE) Nru 1008/2008 tal-Parlament Ewropew u tal-Kunsill tal-24 ta’ Settembru 2008 dwar regoli komuni għall-operat ta’ servizzi ta’ l-ajru fil-Komunità (ĠU 2008, L 293, p. 3).